69. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ. 42/2820 της 14/25 Ιουλ. 1980 (ΦΕΚ Β’ 702) (Διόρθ. Σφάλμ. στο ΦΕΚ Β’ 768  της 16 Αυγ. 1980) Περί μεταβολής τρόπου εισπράξεως εισφοράς του ΤΣΑΥ από ιατρόσημο φαρμακευτικών ιδιοσκευασμάτων που παρασκευάζονται ή συσκευάζονται στην Ελλάδα. ΄Εχοντας υπόψη: 1.Τις διατάξεις της παρ. 2 του άρθρ. 9 του Ν.Δ. 3348/1955, όπως αντικαταστάθηκαν με την παρ. 4 του άρθρ. 4 του Νόμ. 982/1979 «περί τροποποιήσεως και συμπληρώσαεως της περί Ταμείου Συντάξεως και Αυτασφαλίσεως Υγειονομικών νομοθεσίας και ετέρων τινών διατάξεων». 2.Τις διατάξεις του εδαφ. ε’ της περ. 14 της παρ. 1 του άρθρ. 40 του Νόμ. 5333/1932 «περί ΤΣΑΥ όπως τροποποιήθηκαν μεταγενέστερα. 3.Τη 1029/16/5/1980 κοινή απόφαση του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 491/80 τ.Β’). 4.Τη γνώμη του Διοικητικού Συμβουλίου του Τ.Σ.Α.Υ. που έχει ληφθεί κατά τη συνεδρίαση αυτού της 27-5-80 και υποβλήθηκε με την 26077/5777/76-1980 αναφορά του Ταμείου. 5.Την από 2-7-1980 γνωμοδότηση του λειτουργούντος στο Υπουργείο Κοινωνικών Υπηρεσιών, Συμβουλίου Κοινωνικής Ασφαλείας, που λήφθηκε κατά την 60ή συνεδρίαση της Κ’ περιόδου, αποφασίζουμε: 1.Από την έναρξη ισχύος της παρούσης αποφάσεως, μεταβάλλεται ο τρόπος εισπράξεως της εισφοράς ιατροσήμου υπέρ του Ταμείου Συντάξεως και Αυτασφαλίσεως Υγειονομικών (Τ.Σ.Α.Υ.), επί των παρασκευαζομένων ή συσκευαζομένων στην Ελλάδα φαρμακευτικών ιδιοσκευασμάτων, που προορίζονται για την εσωτερική κατανάλωση. 2.Από την ανωτέρω χρονολογία και για την απόδοση του ανωτέρω πόρου του Τ.Σ.Α.Υ. εφαρμόζονται οι διατάξεις των εδαφ. γ και δ της παρ. 2 του άρθρ. 9 του Ν.Δ. 3348/1955 όπως ισχύουν μετά την  αντικατάστασή τους από την παρ. 4 του άρθρ. 4 του Νόμ. 982/1979. 3.Η ισχύς της παρούσης αποφάσεως αρχίζει από την πρώτη του επομένου μήνα από τη δημοσίευσή της στην Εφημερίδα της Κυβερνήσεως. 